Publication: Magyar Közlöny
Issue: MK-1999-9 (Year: 1999, Number: 9)
Era: 1990-2004
Section: 121/1997. (VII. 17.) Korm. rendeletben foglaltak teljesüljenek.
Paragraph Index: 92

d) a Termékellenőrzési Jegyzék II. fejezet 1—9. kategóriájában szereplő termékek és technológiák forgalmazásában részt vevő jogi és természetes személy, illetőleg jogi személyiséggel nem rendelkező gazdasági társaság az Irodával kötött külön megállapodásban foglaltaknak megfelelően és ennek alapján kiadott engedéllyel (disztribútori felhatalmazás), előzetesen megállapított keret terhére, utólagos elszámolási kötelezettség mellett, exportálja a terméket és technológiákat. A disztribútori felhatalmazás kiadásának és hatályban maradásának feltétele, hogy az exportőr az Irodával kötött megállapodásban foglaltaknak megfelelő belső ellenőrző programot és rendszert állítson fel, azt működtesse, továbbá, hogy arról az Irodát tájékoztassa. Az exportőr köteles betekintést biztosítani az Iroda részére, a disztribútori felhatalmazás keretében lebonyolított forgalom irataiba (szerződéskötési, vámolási, könyvelési okmányok).”

Source: https://magyarkozlony.hu/hivatalos-lapok/a37671c3b52f7e18169555dbe9e5f17ee4c663d2/dokumentumok/5a6095e17a9e3dd2ad0b0c6063e041834e1d7c07/letoltes